Esmaspäeval otsisid Tallinna ametnikud järjekordselt korras ehitusplatsi, kuid ei leidnud sellist.
Linna pressitalituse teatel sooviti välja selgitada parima ehitusplatsiga ehitusfirmat, kuid kontrollreidi tulemused olid sellised, et parim jäeti välja kuulutamata.
Seitse ehitusplatsi üle vaadanud hindamiskomisjoni koosseisu kuulusid kommunaalameti, keskkonnaameti ja linnaplaneerimisameti spetsialistid.
Põhilisteks puudusteks ehitusplatsidel olid materjali ladustamata jätmine ning objekti sissesõidutee ja ehitusplatsiga piirneva tee halb olukord.
Samasugune kontrollreid viidi läbi ka maikuus, kus parimaks osutus KMG Ehitus, Ahtri tn 4 äri- ja korterhoone ehitaja. Järgmine kontrollreid parima heakorraga ehitusplatsi väljaselgitamiseks toimub juulis.